**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  17 – 6 – 2024

 **ΑΜΑΡΟΥΣΙΟΥ Αρ. Πρ.:** 179

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Σωματείο εργαζομένων ΛΑΡΚΟ – Λάρυμνας**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ.Ο.Ε., Συλλόγους Εκπ/κών Π. Ε. της χώρας**

**Θέμα: « Στήριξη της κινητοποίησης των εργαζομένων της ΛΑΡΚΟ στα δικαστήρια Ευελπίδων στις 18 Ιουνίου 2024 στις 10:00 διεκδικώντας να παρα;μείνουν στις δουλειές τους ».**

**Οι εργαζόμενοι στη ΛΑΡΚΟ συνεχίζουν ένα διαχρονικό και σημαντικό αγώνα για το δικαίωμά τους στη δουλειά και τη ζωή στον τόπο τους.** Η θέση κάθε εκπαιδευτικού σωματείου καικάθε εκπαιδευτικού είναι δίπλα τους. **Το Δ. Σ. του Συλλόγου Εκπ/κών Π. Ε. Αμαρουσίου στήριξε και συμμετείχε και στο παρελθόν στις κινητοποιήσεις τους** και θα συνεχίσει να το κάνει.

Με αποφασιστικότητα και συσπείρωση στα Σωματεία τους, οι **εργαζόμενοι της ΛΑΡΚΟ** οργανώνουν τον επόμενο μεγάλο σταθμό, που είναι η αγωνιστική τους παρουσία στην **εκδίκαση των ασφαλιστικών μέτρων** την **Τρίτη 18 Ιουνίου 2024** στις 10:00 **στα δικαστήρια της Ευελπίδων στην Αθήνα.**

**Το Σωματείο της Λάρυμνας καλεί τον πρωθυπουργό και τους αρμόδιους υπουργούς να τηρήσουν τις δεσμεύσεις που έδωσαν στη συνάντηση με τα Σωματεία της ΛΑΡΚΟ,** επισημαίνονταςότι παρά τις δεσμεύσεις αυτές του πρωθυπουργού, τις επόμενες μέρες **χρειάστηκαν μια σειρά παρεμβάσεις στα αρμόδια υπουργεία** *«για τα αυτονόητα, που αφορούσαν τη μισθοδοσία των**εργαζομένων, την κάλυψη των λειτουργικών δαπανών και τη συνέχιση της εργασίας των συναδέλφων στις**εργολαβίες».* **Χρειάστηκε η μεγάλη άμεση κινητοποίηση των εργαζομένων της ΛΑΡΚΟ με τη στήριξη Συνδικάτων της Αττικής στο Υπ. Εργασίας** την Παρασκευή 14/6 για να σταματήσει η ΔΥΠΑ (πρώηνΟΑΕΔ) να τους θεωρεί απολυμένους και άνεργους και να τους καλεί σε προγράμματα ανεργίας!

**Το Σωματείο της Λάρυμνας υπογραμμίζει ότι:** «*συνήγορος υπεράσπισης των εργαζομένων της ΛΑΡΚΟ είμαστε οι ίδιοι οι εργαζόμενοι, οι οικογένειές μας και οι χιλιάδες εργαζόμενοι που στηρίζουν τον αγώνα μας», απευθύνει κάλεσμα μαζικής παρουσίας στα δικαστήρια της Ευελπίδων την Τρίτη 18 Ιουνίου 2024 στις 10:00 και στέλνει αποφασιστικό μήνυμα ότι «ο αγώνας συνεχίζεται μέχρι τη νίκη».*

**Εμείς οι εκπαιδευτικοί πρέπει να είμαστε παρόντες** στη συγκέντρωση αυτή της 18 – 6 – 2024.

**Δηλώνουμε ξεκάθαρα ότι θα είμαστε δίπλα στους εργαζόμενους της ΛΑΡΚΟ μέχρι την τελική δικαίωσή τους,** που είναι να λειτουργήσει πλήρως το εργοστάσιο και να εξασφαλιστεί πλήρης εργασίαγια όλους και παραμονή στα σπίτια τους και τον τόπο τους.

